TINE SA sitt hovedkontor ligger på Kalbakken i Oslo.
TINE Sentrallager Heimdal ligger i Trondheim. Anlegget driver reguleringslagring av ost og smør. Det drives videreforedling og pakking av ost, samt pakking av iste og iskaffe. Anlegget lagrer ost og ferdigvare fra eget pakkeri, samt andre produksjonsanlegg. Årlig vaskes nærmere en million modningskasser for ost, som etterpå returneres til ysteriene. Det pakkes ca. 20 000 tonn, og distribueres ca. 58 500 tonn årlig. Antall ansatte ved anlegget er 187.
TINE Sentrallager Klepp ligger på Klepp stasjon i Rogaland. Anlegget driver reguleringslagring av ost og smør. Det pakkes forbrukerpakninger av rivost, skivet ost og stykket ost for innenlands forbruk og eksport. Anlegget pakker også ost i helvekt til spesielle segment. Det foredles ca. 15 000 tonn, og distribueres ca. 30 000 tonn årlig. Antall ansatte ved anlegget er 110.
Ville, vakre og vennlige Nord-Norge er TINE Nord sin region. Det er hele 60 prosent av landet og 10 prosent av folket i moderne by, bygd og kystsamfunn. Avstander og spredt samfunnsstruktur i landsdelen setter oss på harde prøver hver dag. Vi må være lønnsomme og forbrukervennlige.